smcproject/ml-wiki-sentences huggingface dataset:
ബോയിംഗ് ആകട്ടെ  മൂക്ക് വഴിയുള്ള വാതിലിൻ്റെയും ഉയർത്തിയ കോക്ക്പിറ്റിൻ്റെയും രൂപകല്പനാ ആശയങ്ങൾ 747 ലേക്ക് എടുക്കുകയും ചെയ്തു.
വിമാനത്തിൻ്റെ ആശയം
1960 കളിൽ വിമാന യാത്ര വർദ്ധിച്ചുകൊണ്ടിരിക്കുമ്പോഴാണ് 747 ആശയം  ഉരുത്തിരിഞ്ഞത് വാണിജ്യ ജെറ്റ് ഗതാഗത കാലഘട്ടം ബോയിംഗ് 707, ഡഗ്ലസ് ഡിസി -8 എന്നിവയുടെ ജനപ്രീതിയുടെ നേതൃത്വത്തിൽ  ദീർഘദൂര യാത്രകളിൽ വിപ്ലവം സൃഷ്ടിച്ചു.
1960 കളുടെ തുടക്കത്തിൽ, സി‌എക്സ്-എച്ച്എൽ‌എസ് കരാർ നഷ്ടപ്പെടുന്നതിന് മുമ്പുതന്നെ, ബോയിംഗിനോട് അവരുടെ ഏറ്റവും പ്രധാനപ്പെട്ട എയർലൈൻ ഉപഭോക്താക്കളിലൊരാളായ പാൻ ആം പ്രസിഡൻറ് ജുവാൻ ട്രിപ്പെ 707 ന്റെ ഇരട്ടിയിലധികം വലുപ്പമുള്ള ഒരു പാസഞ്ചർ വിമാനം നിർമ്മിക്കാൻ ആവശ്യപ്പെട്ടു.
താരതമ്യേന ചെറിയ വിമാനങ്ങളിൽ യാത്രക്കാരുടെ എണ്ണം വർദ്ധിക്കുന്നതിലൂടെ ഈ സമയം വിമാനത്താവളത്തിലെ തിരക്ക് കൂടുതൽ വഷളായി, ഒരു വലിയ പുതിയ വിമാനം  ഈ പ്രശ്നം പരിഹരിക്കുമെന്ന് ട്രിപ്പെ കരുതി.
1965 ൽ, പുതിയ വിമാനത്തിന്റെ ഡിസൈൻ പഠനങ്ങൾ കൈകാര്യം ചെയ്യുന്നതിനായി ബോയിംഗിന്റെ 737 വികസന ടീമിൽ നിന്ന് ജോ സട്ടറിനെ മാറ്റി, ഇതിനകം 747 മോഡൽ നമ്പർ നൽകിയ പദ്ധതിയിലേക്ക് ചേർത്തു.
പാൻ ആമും, മറ്റ് എയർലൈൻസുകളുമായും സട്ടർ ഒരു ഡിസൈൻ പഠനം ആരംഭിച്ചു.
അക്കാലത്ത്, 747 ക്രമേണ സൂപ്പർസോണിക് ട്രാൻസ്പോർട്ട് വിമാനങ്ങളെ മറികടക്കുമെന്ന് പരക്കെ കരുതിയിരുന്നു.
747 രൂപകൽപ്പന ചെയ്തുകൊണ്ട് ബോയിംഗ് പ്രതികരിച്ചു,  യാത്രക്കാരെ വഹിക്കുന്ന വിമാനത്തിന്റെ ആവശ്യം കുറഞ്ഞാലും  ചരക്ക് കൊണ്ടുപോകുന്നതിനുള്ള വിമാന പതിപ്പാക്കി ഇതിനെ  എളുപ്പത്തിൽ മാറ്റാവുന്ന രീതിയിലായിരുന്നു അവരുടെ രൂപകല്പന.
1966 ഏപ്രിലിൽ പാൻ ആം 525 ദശലക്ഷം യുഎസ് ഡോളറിന് 25 ബോയിംഗ് 747-100 വിമാനങ്ങൾക്ക്  ഓർഡർ നൽകി.
(2019 ഡോളറിൽ 3.2 ബില്യൺ ഡോളറിന് തുല്യമാണിത്).
ബോയിംഗിന്റെ അമ്പതാം വാർഷികത്തോടനുബന്ധിച്ച് സിയാറ്റിലിൽ നടന്ന ആചാരപരമായ 747 കരാർ ഒപ്പിട്ട വിരുന്നിനിടെ, ജുവാൻ ട്രിപ്പെ പ്രവചിച്ചത് 747 "സമാധാനത്തിനുള്ള മഹത്തായ ആയുധമാകുമെന്നും മനുഷ്യരാശിയുടെ വിധിക്ക് ഭൂഖണ്ഡാന്തര മിസൈലുകളുമായി മത്സരിക്കുമെന്നും" ആണ്.
] തുടക്കത്തിലെ ഉപഭോക്താവെന്ന നിലയിൽ, ഔപചാരിക ഓർഡർ നൽകുന്നതിനുമുമ്പുള്ള ആദ്യകാല ഇടപെടൽ കാരണം, 747 ന്റെ രൂപകൽപ്പനയെയും വികാസത്തെയും സ്വാധീനിക്കാൻ പാൻ ആമിന് കഴിഞ്ഞു.
രൂപകല്പനാശ്രമങ്ങൾ
ആത്യന്തികമായി, ഉയർന്ന ചിറകുള്ള സിഎക്സ്-എച്ച്എൽഎസ് ബോയിംഗ് ഡിസൈൻ 747-ൽ ഉപയോഗിച്ചില്, എന്നിരുന്നാലും അവരുടെ ലേലത്തിനായി  വികസിപ്പിച്ച സാങ്കേതികവിദ്യകൾക്ക് സ്വാധീനമുണ്ടായിരുന്നു.
യഥാർത്ഥ രൂപകൽപ്പനയിൽ ഒരു മുഴുനീള ഡബിൾ ഡെക്ക് ഫ്യൂസ്ലേജ്, എട്ട് തിരഴ്ചീനമായ-ഇരിപ്പിടവും താഴത്തെ ഡെക്കിൽ രണ്ട് ഇടനാഴികളും ഏഴ്-കുറുകെ ഇരിപ്പിടവും മുകളിലത്തെ ഡെക്കിൽ രണ്ട് ഇടനാഴികളും ഉൾപ്പെടുന്നു.
എന്നിരുന്നാലും, ആളെ ഒഴിപ്പിക്കൽ പാതകളും ചരക്ക് കൊണ്ടുപോകാനുള്ള ശേഷിയെയും കുറിച്ചുള്ള ആശങ്ക 1966 ന്റെ തുടക്കത്തിലേ തന്നെ രൂപകല്പന ആശയം റദ്ദാക്കുന്നതിനും, വിശാലമായ സിംഗിൾ ഡെക്ക് രൂപകൽപ്പന ചെയ്യുന്നതിനും അനുകൂലമാക്കി അതിനാൽ, കോക്ക്പിറ്റ് ചുരുക്കിയ മുകളിലെ ഡെക്കിൽ സ്ഥാപിച്ചു, അങ്ങനെ ഒരു ചരക്ക് കയറ്റുന്ന വാതിൽ മൂക്ക് കോണിൽ ഉൾപ്പെടുത്താം എന്നായി; ഈ രൂപകൽപ്പന 747 ന് സവിശേഷമായ "കൂന്" നൽകി.
ആദ്യകാല മോഡലുകളിൽ കോക്ക്പിറ്റിന് പുറകിലുള്ള പോഡിലെ ചെറിയ ഇടം എന്തുചെയ്യണമെന്ന് വ്യക്തമല്ലായിരുന്നു, ഇത് സ്ഥിരമായി ഇരിപ്പിടങ്ങളില്ലാത്ത ഒരു "ലോഞ്ച്" ഏരിയയായി തുടക്കത്തിൽ വ്യക്തമാക്കിയിരുന്നു.
(ചരക്ക് ലോഡിംഗിനായി ഫ്ലൈറ്റ് ഡെക്ക് ഒഴിവാക്കുന്നതിനായി പരിഗണിച്ചിരുന്ന മറ്റൊരു കോൺഫിഗറേഷനിൽ യാത്രക്കാർക്ക് താഴെ പൈലറ്റുമാരുണ്ടായിരുന്നു, അതിനെ "ആന്റീറ്റർ" എന്ന് വിളിക്കുകയും ചെയ്തു.) പ്രാറ്റ് ആൻഡ് വിറ്റ്നി വികസിപ്പിച്ചെടുത്ത ഹൈ ബൈപാസ് ടർബോഫാൻ.
സിയാറ്റിലിലെ മ്യൂസിയത്തിൽ എഞ്ചിൻ്റെ അകക്കാമ്പ് കാണും വിധം പ്രദർശിപ്പിച്ചിരിക്കുന്നു
747 പോലെ വലുപ്പമുള്ള ഒരു വിമാനം സാധ്യമാക്കിയ  പ്രധാന സാങ്കേതികവിദ്യകളിലൊന്നാണ് ഹൈ-ബൈപാസ് ടർബോഫാൻ എഞ്ചിൻ ആയിരുന്നു.
ഈ എഞ്ചിൻ സാങ്കേതികവിദ്യ  മൂന്നിൽ ഒന്ന് കുറവ് ഇന്ധനം ഉപയോഗിക്കുമ്പോൾ മുമ്പത്തെ ടർബോജെറ്റുകളുടെ ഇരട്ടി പവർ എത്തിക്കാൻ പ്രാപ്തമാണെന്ന് കരുതപ്പെട്ടിരുന്നു.
ജനറൽ ഇലക്ട്രിക് ഈ ആശയത്തിന് തുടക്കമിട്ടെങ്കിലും സി -5 ഗാലക്‌സിക്ക് എഞ്ചിൻ വികസിപ്പികേണ്ടതുണ്ടായിരുന്നതു കൊണ്ട് ഉടനെ വാണിജ്യ വിപണിയിൽ പ്രവേശിച്ചില്ല.
പ്രാറ്റ് വിറ്റ്നിയും ഇതേ തത്ത്വത്തിൽ പ്രവർത്തിക്കുകയായിരുന്നു, 1966 അവസാനത്തോടെ ബോയിംഗ്, പാൻ ആം, പ്രാറ്റ് ആൻഡ് വിറ്റ്നി എന്നിവർ ഒരു പുതിയ എഞ്ചിൻ വികസിപ്പിക്കാൻ സമ്മതിക്കുകയും 747 നു ഊർജ്ജം പകരാൻ ജെടി 9 ഡി നിർമ്മിക്കാൻ പ്രാറ്റ് ആൻഡ് വിറ്റ്നിയെ ചുമതലപ്പെടുത്തുകയും ചെയ്തു.
ഫോൾട്ട് ട്രീ അനാലിസിസ് എന്ന പുതിയ രീതി ഉപയോഗിച്ചാണ് ഇ പ്രോജക്റ്റ് രൂപകൽപ്പന ചെയ്തത്, ഇത് ഒരു സിസ്റ്റത്തിന്റെ പരാജയത്തിന്റെ ഫലങ്ങൾ മറ്റ് സിസ്റ്റങ്ങളിൽ ചെലുത്തുന്ന സ്വാധീനം നിർണ്ണയിക്കാൻ അനുവദിച്ചു.
സുരക്ഷയെയും ഫ്ലൈബിലിറ്റിയെയും കുറിച്ചുള്ള ആശങ്കകൾ പരിഹരിക്കുന്നതിന്, 747 ന്റെ രൂപകൽപ്പനയിൽ ഘടനാപരമായ ആവർത്തനം, ആവശ്യത്തിൽ പാരം ഹൈഡ്രോളിക് സിസ്റ്റങ്ങൾ, നാലിരട്ടി ലാൻഡിംഗ് ഗിയർ, ഇരട്ട നിയന്ത്രണ ഉപരിതലങ്ങൾ എന്നിവ ഉൾപ്പെടുത്തി.
കൂടാതെ, നിലവിലുള്ള വിമാനത്താവളങ്ങളിൽ നിന്ന് പ്രവർത്തിക്കാൻ അനുവദിക്കുന്നതിനായി വ്യവസായത്തിൽ ഉപയോഗിച്ച ഏറ്റവും നൂതനമായ ചില ഹൈ-ലിഫ്റ്റ് ഉപകരണങ്ങൾ പുതിയ രൂപകൽപ്പനയിൽ ഉൾപ്പെടുത്തിയിട്ടുണ്ട്.
ചിറകുകളുടെ മുൻവശത്തെ അറ്റത്തിന്റെ മുഴുവൻ നീളത്തിലും പ്രവർത്തിക്കുന്ന ക്രൂഗെർ ഫ്ലാപ്പുകളും ചിറകിന്റെ പുറകുവശത്തുള്ള സങ്കീർണ്ണമായ മൂന്ന് ഭാഗങ്ങളുള്ള സ്ലോട്ടുകളുള്ള ഫ്ലാപ്പുകളും ഇതിൽ ഉൾപ്പെടുന്നു.
വിംഗിന്റെ സങ്കീർണ്ണമായ മൂന്ന് ഭാഗങ്ങളുള്ള ഫ്ലാപ്പുകൾ വിംഗ് ഏരിയ 21 ശതമാനം വർദ്ധിപ്പിക്കുകയും വിന്യസിക്കാത്ത കോൺഫിഗറേഷനുമായി താരതമ്യപ്പെടുത്തുമ്പോൾ പൂർണ്ണമായും വിന്യസിക്കുമ്പോൾ 90 ശതമാനം ഉയർത്തുകയും ചെയ്തു.
1969 അവസാനത്തോടെ പാൻ ആമിന് ആദ്യത്തെ 747 എത്തിക്കാൻ ബോയിംഗ് സമ്മതിച്ചു.
വിമാനം രൂപകൽപ്പന ചെയ്യാൻ 28 മാസം അവശേഷിച്ചു.
ഇത് സാധാരണ സമയത്തിന്റെ മൂന്നിൽ രണ്ട് ഭാഗമായിരുന്നു.
ഷെഡ്യൂൾ വളരെ വേഗതയുള്ളതായിരുന്നു, അതിൽ പ്രവർത്തിച്ച ആളുകൾക്ക് "ദി ഇൻക്രെഡിബിൾസ്" എന്ന വിളിപ്പേര് നൽകപ്പെട്ടു.
വിമാനം വികസിപ്പിക്കുന്നത് സാങ്കേതികവും സാമ്പത്തികവുമായ ഒരു വെല്ലുവിളിയായിരുന്നു, നിർമ്മാണ സൗകര്യം ബോയിങ്ങ് എവെരെറ്റ് ഫാക്ടറിയിൽ 747 നിർമ്മാണം പുരോഗമിക്കുന്നു
ഭീമാകാരമായ വിമാനം കൂട്ടിച്ചേർക്കാൻ പര്യാപ്തമായ ഒരു പ്ലാന്റ് ബോയിംഗിന് ഇല്ലാത്തതിനാൽ, അവർ ഒരു പുതിയ പ്ലാന്റ് നിർമ്മിക്കാൻ തീരുമാനിച്ചു.
50 ഓളം നഗരങ്ങളിലെ സ്ഥലങ്ങൾ കമ്പനി പരിഗണിച്ചു, [ഒടുവിൽ സിയാറ്റിലിന് വടക്ക് 30 മൈൽ (50 കിലോമീറ്റർ) വടക്ക് പുതിയ പ്ലാന്റ് നിർമ്മിക്കാൻ തീരുമാനിച്ചു, വാഷിംഗ്ടണിലെ എവററ്റിനടുത്തുള്ള പെയ്ൻ ഫീൽഡിലെ സൈനിക താവളത്തോട് ചേർന്നുള്ള സൈറ്റിൽ.
1966 ജൂണിൽ ക്മ്പനി ഈ 780 ഏക്കർ (320 ഹെക്ടർ) സ്ഥലം വാങ്ങി.
747 വികസിപ്പിക്കുക എന്നത് ഒരു വലിയ വെല്ലുവിളിയായിരുന്നു, കൂടാതെ അസംബ്ലി പ്ലാന്റ് പണിയുന്നതും ഒരു വലിയ ഉത്തരവാദിത്തമായിരുന്നു.
എവററ്റ് ഫാക്ടറിയുടെ നിർമ്മാണത്തിന് മേൽനോട്ടം വഹിക്കാനും 747 ന്റെ ഉത്പാദനം ആരംഭിക്കാനും ബോയിംഗ് പ്രസിഡന്റ് വില്യം എം. അല്ലൻ അന്നത്തെ കമ്പനി ടർബൈൻ ഡിവിഷൻ മേധാവിയായിരുന്ന മാൽക്കം ടി. സ്റ്റാമ്പറിനോട് ആവശ്യപ്പെട്ടു.
സ്ഥലം സമനിരപ്പിലാക്കാൻ, നാല് ദശലക്ഷത്തിലധികം ക്യുബിക് യാർഡുകൾ (മൂന്ന് ദശലക്ഷം ഘനമീറ്റർ) ഭൂമി നീക്കേണ്ടതുണ്ടായിരുന്നു.
സമയം വളരെ കുറവായതിനാൽ 747 ന്റെ പൂർണ്ണ തോതിലുള്ള മോക്ക്-അപ്പ് ഫാക്ടറി മേൽക്കൂര പൂർത്തിയാകുന്നതിന് മുമ്പ് നിർമ്മിച്ചതാണ്.
വ്യാപ്തം അനുസരിച്ച് ഇതുവരെ നിർമ്മിച്ചിട്ടുള്ള ഏറ്റവും വലിയ കെട്ടിടമാണ് ഇത്.
ബോയിംഗ് വൈഡ് ബോഡി കൊമേഴ്‌സ്യൽ ജെറ്റുകളുടെ മറ്റ് മോഡലുകൾ നിർമ്മിക്കാൻ അനുവദിക്കുന്നതിനായി ഇത് നിരവധി തവണ വിപുലീകരിച്ചു.
മട്ടാഞ്ചേരി കൊട്ടാരം ഇംഗ്ലീഷ് വിലാസം https://ml.wikipedia.org/wiki/Mattancherry_Palace കൊട്ടാരത്തിന്റെ മുൻവശം കൊട്ടാരത്തിന്റെ പിൻവശം
പിന്നീടവർ  കൊച്ചി രാജാവായിരുന്ന വീര കേരള വർമ്മയ്ക്ക് (1537-65) ഈ കൊട്ടാരം സമ്മാനമായി നൽകി.
ഇന്ന് ഈ കൊട്ടാരം കേരള ഗവർമെന്റിന്റെ കീഴിൽ സം‌രക്ഷിക്കപ്പെട്ടിരിക്കുന്നു.
ഈ പ്രദേശത്ത് ഉണ്ടായിരുന്ന ഒരു അമ്പലം നശിപ്പിച്ച് കൊള്ളയടിച്ചതിൽ കൊച്ചി രാജാവിനുണ്ടായിരുന്ന അപ്രീതി ഇല്ലാതെയാക്കാനായി പോർച്ചുഗീസുകാർ പണികഴിപ്പിച്ച കൊട്ടാരമാണ് ഇത്.
അതുകൊണ്ടുതന്നെ അമ്പലങ്ങളിൽ കാണപ്പെടുന്ന കൊത്തുപണികളും ചിത്രപ്പണികളും ധാരാളമായി ഈ കൊട്ടാരത്തിൽ കാണാവുന്നതാണ്.
വാസ്കോ ഡ ഗാമ കാപ്പാട് തീരത്ത് 1498-ൽ കപ്പലിറങ്ങിയശേഷം മലബാർ ഭാഗത്ത് വ്യാപാരം നടത്താൻ ശ്രമിച്ചിരുന്നുവെങ്കിലും സാമൂതിരിമാരിൽ നിന്നുള്ള എതിർപ്പ് കൂടിയതുകാരണം പിൻവാങ്ങേണ്ടി വന്നിരുന്നു.
കൊച്ചി രാജാക്കന്മാർ അന്ന് പോർച്ചുഗീസുകാർക്ക് എല്ലാ സഹായസഹകരണങ്ങളും നൽകി കൊച്ചിയിൽ വ്യാപാരം നടത്താൻ സഹായിച്ചു.
അങ്ങനെയാണ് പോർച്ചുഗീസുകാർ കൊച്ചിയിൽ എത്തുന്നത്.
പോർച്ചുഗീസുകാർ പോയതിനുശേഷം ഈ കൊട്ടാരം ഡച്ചുകാരുടെ കയ്യിൽ എത്തുകയും പിന്നീട് ഹൈദരാലി ഈ കൊട്ടാരം പിടിച്ചടക്കുകയും ചെയ്തു.
ബ്രിട്ടീഷ് ഈസ്റ്റ് ഇന്ത്യ കമ്പനി പിന്നീട് ഈ കൊട്ടാരം ഹൈരദാലിയെ പരാജയപ്പെടുത്തി സ്വന്തമാക്കി.
ചിത്രശാല പിൻവശം കവാടം പിൻവശം മ്യൂസിയം ഗോവണി മുൻവശം തടാകം അവലംബം 1 2 Archaeological Museum, Cochin , published by Archaeological Survey of India ↑ Mattancherry Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മട്ടത്രികോണം ഇംഗ്ലീഷ് വിലാസം https://ml.wikipedia.org/wiki/Right_triangle ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു മട്ടത്രികോണം
ഒരു ത്രികോണത്തിന്റെ രണ്ട് വശങ്ങൾ 90ഡിഗ്രിയിൽ സന്ധിയ്ക്കുന്നതുമൂലം ഒരു കോണളവ് 90 ഡിഗ്രി ആയ ത്രികോണമാണ് മട്ടത്രികോണം .
ഉയരമോ നീളമോ അളക്കാനായി നിത്യജീവിതത്തിലും ശാസ്ത്രജീവിതത്തിലും ഇത്തരം ത്രികോണങ്ങൾ ഉപയോഗിയ്ക്കുന്നു.
രണ്ട് വശങ്ങളുടെ അളവുകളോ ഇടയിലുള്ള കോണളവുകളോ തന്നിരുന്നാൽ മൂന്നാമത്തെ വശം കണ്ടുപിടിയ്ക്കാൻ മട്ടത്രികോണങ്ങൾ ഉപയോഗിയ്ക്കാറുണ്ട്.
ഇതിനായി പൈതഗോറസ്സ് സിദ്ധാന്തമാണ് ഉപയോഗിയ്ക്കുന്നത്.
ഈ സിദ്ധാന്തം ത്രികോണത്തിന്റെ മൂന്നുവശങ്ങളും അവയുടെ ഉൾക്കോണുകളും തമ്മിലുള്ള ബന്ധത്തെ ആണ് വിവരിയ്ക്കുന്നത്.
ഒരു മട്ടത്രികോണത്തിന്റെ മൂന്നുവശങ്ങൾ പാദം , ലംബം , കർ‌ണ്ണം ഇവയാണ്.
പാദം, ലംബം ഇവ തമ്മിലുണ്ടാക്കുന്ന കോണളവ് 90 ഡിഗ്രി ആയിരിയ്ക്കും.
ഈ കോണിനു എതിരേ കിടക്കുന്ന വശമാണ് കർ‌ണ്ണം.
മട്ടന്നൂർ ഇംഗ്ലീഷ് വിലാസം https://ml.wikipedia.org/wiki/Mattanur
11°55′0″N 75°35′0″E ﻿ / ﻿ 11.91667°N 75.58333°E ﻿ / 11.91667; 75.58333 കേരളത്തിലെ കണ്ണൂർ ജില്ലയിലെ ഒരു പട്ടണമാണ് മട്ടന്നൂർ .
കണ്ണൂർ പട്ടണത്തിന് ഏകദേശം 27 കിലോമീറ്റർ കിഴക്കായി ആണ് മട്ടന്നൂർ സ്ഥിതിചെയ്യുന്നത്.
മൃഡന്നൂരാണ് മട്ടന്നൂർ ആയതെന്ന് പറയപ്പെടുന്നു.
മൃഡൻ ശിവനാണ്.
ശിവന്റെ ഊര് എന്നതിൽ നിന്നും മൃഡന്നൂർ മട്ടന്നൂരായി.
കണ്ണൂർ , തലശ്ശേരി , ഇരിട്ടി എന്നിവയെ മട്ടന്നൂർ ബന്ധിപ്പിക്കുന്നു.
ബാംഗ്ലൂർ - തലശ്ശേരി അന്തർ സംസ്ഥാന പാത ഇതു വഴി കടന്നുപോകുന്നു.
കണ്ണൂരിനെ കൂർഗ്ഗ് (കുടകു)മായി ബന്ധിപ്പിക്കുന്ന വഴിയിലെ ഒരു പ്രധാന സ്ഥലമാണ് മട്ടന്നൂർ.
ചെറുതെങ്കിലും മനോഹരമായ ഒരു പട്ടണമാണ് ഇത്.
മട്ടന്നൂർ മഹാദേവ ക്ഷേത്രത്തിനു ചുറ്റുമായി ആണ് പട്ടണം വികസിച്ചിരിക്കുന്നത്.
2011ലെ സെൻസസ് വിവരമനുസരിച്ച് മട്ടന്നൂർ നഗരസഭയിലെ ജനസംഖ്യ 47,078 ആണ് .
22,658 പുരുഷന്മാരും 24,420 സ്ത്രീകളുമാണുള്ളത്.
നഗരസഭയുടെ വിസ്തീർണ്ണം 54.32 ചതുരശ്ര കിലോമീറ്ററാണ്.
ജനസാന്ദ്രത 867ഉം സ്ത്രീപുരുഷ അനുപാതം 1078:1000വും ആണ്.
ആകെ സാക്ഷരത 94.8 ശതമാനം ആണ്.
പുരുഷ സാക്ഷരത 97.6ഉം സ്ത്രീ സാക്ഷരത 92.2 ആണ്.
പഴശ്ശി ഡാം അടുത്തുള്ള ഒരു പ്രധാന ആകർഷണമാണ്.
പഴശ്ശി ജലസേചന പദ്ധതിക്കാ‍യി മട്ടന്നൂരിലൂടെ ആഴമുള്ള ഒരു കനാൽ കുഴിച്ചിട്ടുണ്ട്.
ചലയിൽ മഹാവിഷ്ണു ക്ഷേത്രം മുതൽ ശ്രീ ധർമ്മശാസ്താ ക്ഷേത്രത്തിനടുത്തുള്ള ഇല്ലം മൂലവരെ ഒരു ഭൂഗർഭ കുഴലിലൂടെ ഈ കനാലിലെ വെള്ളം കടന്നുപോവുന്നു.
അടുത്തുള്ള മറ്റു പ്രശസ്തമായ ക്ഷേത്രങ്ങളാണ് മട്ടന്നൂർ ശ്രീ മഹാദേവക്ഷേത്രം, പെരിയച്ചൂർ ചാലാടൻകണ്ടി മഠപ്പുര ക്ഷേത്രം, പരിയാരംസുബ്രമണ്യ ക്ഷേത്രം, കിളിയങ്ങാട് ശ്രീ മഹാവിഷ്ണു ക്ഷേത്രം, കിളിയങ്ങാട് ശ്രീ ഇളംകരുമകൻ ക്ഷേത്രം, കല്ലൂർ ശ്രീ മഹാവിഷ്ണു ക്ഷേത്രം, മട്ടന്നൂർ വള്ളിയോട്ടുചാൽ ശ്രീ ഭദ്രകാളി കലശസ്ഥാനം തുടങ്ങിയവ..
നഗരവൽക്കരണത്തിന്റെ ഭാഗമായി മട്ടന്നൂരിലെ പല വയലുകളും നികത്തി വീടുകളും മറ്റ് കെട്ടിടങ്ങളും നിർമ്മിച്ചിരിക്കുന്നു.
എങ്കിലും ഇന്നും ധാരാളം പച്ചപുതച്ച നെൽപ്പാടങ്ങൾ മട്ടന്നൂരുണ്ട്.
മട്ടന്നൂരിന് അടുത്തുള്ള വെമ്പടിക്ക് അടുത്ത കന്യാവനങ്ങൾ പ്രശസ്തമാണ്.
പെരിയച്ചൂരിലെ പുളിയനാനം വെളളച്ചാട്ടം വർഷകാലത്ത് ഏറെ ആകർഷണീയമാണ് മട്ടന്നൂർ മഹാദേവക്ഷേത്രം
കണ്ണൂർ അന്താരാഷ്ട്ര വിമാനത്താവളം സ്ഥിതിചെയ്യുന്നത് മട്ടന്നൂരിനടുത്താണ്.
കേരളത്തിലെ ഏറ്റവും സൗകര്യം നിറഞ്ഞ വിമാനത്താവളം കണ്ണൂർ വിമാനത്താവളം ആണെന്ന് കണക്കാക്കുന്നു പ്രശസ്ത വ്യക്തികൾ
പ്രശസ്ത ചെണ്ട , തായമ്പക , പഞ്ചവാദ്യം വിദ്വാനായ എം.പി. ശങ്കരമാരാരുടെ ജന്മസ്ഥലമാണ് മട്ടന്നൂർ.
മട്ടന്നൂർ ശങ്കരൻ കുട്ടി എന്നാണ് അദ്ദേഹം പരക്കെ അറിയപ്പെടുന്നത്.
സിനിമാ സംവിധായകൻ സലീം അഹമ്മദ്, നാടകകൃത്തും കവിയും ആകാശവാണി ആർട്ടിസ്റ്റുമായ അയ്യല്ലൂർ കെ ആണ്ടി, മിമിക്രി താരം ശിവദാസ് മട്ടന്നുർ, പ്രശസ്ത പത്ര പ്രവർത്തകൻ സി കെ ശ്രീജിത്ത് എന്നിവർ മട്ടന്നൂരിനടുത്താണ്.
പ്രശസ്ത എഴുത്തുകാരൻ സുകുമാരൻ പെരിയച്ചൂർ മട്ടന്നൂർ സ്വദേശിയാണ്.
വിദ്യാഭ്യാസ സ്ഥാപനങ്ങൾ പഴശ്ശിരാജാ എൻ.എസ്.എസ് കോളേജ്, മട്ടന്നൂർ.
വിവിധ വിഷയങ്ങളിൽ ബിരുദ-ബിരുദാനന്തര വിഷയങ്ങൾ പഠിപ്പിക്കുന്നു.
ഗവൺമെന്റ് പോളിടെൿനിക് കോളേജ്, മട്ടന്നൂർ രാജീവ് മെമ്മോറിയൽ കോളേജ് ഓഫ് ടീച്ചർ എജ്യുക്കേഷൻ, മട്ടന്നൂർ സെന്റ് തോമസ് കോളേജ് ഓഫ് എഞ്ചിനീയറിംഗ് ആൻഡ് ടെക്നോളജി, ശിവപുരം.
മട്ടന്നൂർ നഗരത്തിൽ നിന്ന് 8 കി.
മീ അകലെ ഗവൺമെന്റ് ഹയർ സെക്കണ്ടറി സ്കൂൾ, മട്ടന്നൂർ.
അഞ്ചു മുതൽ പന്ത്രണ്ടു വരെ ക്ലാസ്സുകൾ പ്രവർത്തിക്കുന്ന സ്വകാര്യ എയ്ഡഡ് വിദ്യാലയമാണ് ഇത്.
ശ്രീ ശങ്കര വിദ്യാപീഠം സീനിയർ സെക്കൻഡറി സ്കൂൾ, മട്ടന്നൂർ ഗവൺമെന്റ് ഹയർ സെക്കൻഡറി സ്കൂൾ, ചാവശേരി.
മട്ടന്നൂരിൽ നിന്ന് 5 കി.
മീ അകലെ ഗവൺമെൻ്റ് യു.പി. സ്കൂൾ, മട്ടന്നൂർ.
ചിത്രശാല മട്ടന്നൂർ നഗരസഭാ കാര്യലയം Korean visitors looking at the traditional Ettukettu architecture in Mattanur പുറമേ നിന്നുള്ള കണ്ണികൾ Mattanur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://mattannurmunicipality.in Archived 2012-04-22 at the Wayback Machine .
മട്ടാഞ്ചേരി ഇംഗ്ലീഷ് വിലാസം https://ml.wikipedia.org/wiki/Mattancherry മട്ടാഞ്ചേരിയിലെ ജൈന ക്ഷേത്രം
കേരളത്തിലെ എറണാകുളം ജില്ലയിലുള്ള കൊച്ചി കോർപ്പറേഷന്റെ വടക്കുഭാഗത്തായാണ് മട്ടാഞ്ചേരി സ്ഥിതിചെയ്യുന്നത്.
കൊച്ചി നഗരമധ്യത്തിൽ നിന്നും ഏകദേശം 10 കിലോമീറ്റർ അകലെയാണ് മട്ടാഞ്ചേരി.
കൊച്ചി നഗരത്തിൽ നിന്നും മട്ടാഞ്ചേരിയിലേക്ക് എപ്പോഴും ബസ്സും ബോട്ടും ലഭിക്കും.
ബോട്ടുകൾ എറണാകുളത്തെ സുഭാഷ് പാർക്കിനടുത്തുള്ള പ്രധാന ബോട്ട് ജട്ടിയിൽ നിന്നും പുറപ്പെടുന്നു.
ആകർഷണങ്ങൾ മട്ടാഞ്ചേരി കൊട്ടാരം ( ഡച്ച് കൊട്ടാരം) - കൊച്ചി രാജാക്കന്മാരുടെ വാസസ്ഥലമായിരുന്നു മട്ടാഞ്ചേരി കൊട്ടാരം.
പോർച്ചുഗീസുകാർ നിർമ്മിച്ച് കൊച്ചി രാജാവായിരുന്ന വീര കേരള വർമ്മയ്ക്ക് (1537-1565) 1555-ൽ സമ്മാനിച്ച ഈ കൊട്ടാരം 1663-ൽ ഡച്ചുകാർ പുതുക്കിപ്പണിതതോടെ 'ഡച്ച് പാലസ്' എന്ന് അറിയപ്പെട്ടു തുടങ്ങി.
ഇന്ന് കൊച്ചിയിലെ രാജാക്കന്മാരുടെ ഛായാചിത്രങ്ങളും ഇന്ത്യയിലെ തന്നെ സവിശേഷമായ പല ചുവർ ചിത്രങ്ങളും ഇവിടെ ഉണ്ട്.
പരദേശി സിനഗോഗ് - കോമൺ‌വെൽത്ത് രാജ്യങ്ങളിൽവെച്ച് ഏറ്റവും പഴയ സിനഗോഗാണ് മട്ടാഞ്ചേരിയിലെ പരദേശി സിനഗോഗ്.
1568-ൽ കൊച്ചിയിലെ മലബാർ യഹൂദൻ ജനങ്ങളാണ് ഈ സിനഗോഗ് നിർമ്മിച്ചത്.
കൊച്ചി ജൂത സിനഗോഗ് എന്നും മട്ടാഞ്ചേരി സിനഗോഗ് എന്നും ഇത് അറിയപ്പെടുന്നു.
പഴയ കൊച്ചിയിലെ ജൂത തെരുവ് എന്ന് അറിയപ്പെടുന്ന സ്ഥലത്താണ് ഈ സിനഗോഗ്.
മട്ടാ‍ഞ്ചേരി കൊട്ടാര അമ്പലത്തിന് അടുത്ത് കൊച്ചിയിലെ രാജാവായ രാമ വർമ്മ ജൂത സമുദായത്തിനു ദാനം നൽകിയ സ്ഥലത്താണ് ഈ സിനഗോഗ് പണിഞ്ഞിരിക്കുന്നത്.
കൊട്ടാരത്തിലെ അമ്പലത്തിനും ഈ സിനഗോഗിനും ഇടയിൽ ഒരു മതിൽ മാത്രമേ ഉള്ളൂ.
എത്താനുള്ള വഴി ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം - മട്ടാഞ്ചേരിയിൽ നിന്നും 35 കിലോമീറ്റർ അകലെ.
ഏറ്റവും അടുത്തുള്ള റെയിൽ‌വേ സ്റ്റേഷൻ: എറണാകുളം ജംക്ഷൻ - മട്ടാഞ്ചേരിയിൽ നിന്ന് 10 കിലോമീറ്റർ അകലെ.
ഏറ്റവും അടുത്തുള്ള ബസ് സ്റ്റാന്റ്: എറണാകുളം കെ.എസ്.ആർ.ടി.സി. ബസ് സ്റ്റാന്റ്.
കൂടാതെ മട്ടാഞ്ചേരിയിൽ നിന്ന് ആലുവ , തൃപ്പൂണിത്തുറ , കാക്കനാട് , ഇടക്കൊച്ചി ,  എന്നിവിടങ്ങളിലേക്കും തിരിച്ചും സിറ്റി സർവ്വീസ് ബസുകൾ സർവ്വീസ് നടത്തുന്നു.
ചിത്രശാല മട്ടാഞ്ചേരിയിലെ ജൂതപള്ളി പഴയന്നൂർ ഭഗവതി ക്ഷേത്രം ഡച്ച് കൊട്ടാരം ജൂത തെരുവ് ജൂത തെരുവിലെ ഒരു കട കടപ്പുറം ബോയിലറുകൾ ഡച്ച് സെമിത്തേരി ജൂതത്തെരുവ്, മട്ടാഞ്ചേരി കേരള പോലിസ് മ്യൂസിയം Mattancherry എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മട്ടന്നൂർ മഹാദേവക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 സെപ്റ്റംബർ മുതൽ തുടരുന്നു.
കേരളത്തിന്റെ വടക്കുഭാഗത്ത് കണ്ണൂർ ജില്ലയിൽ മട്ടന്നൂർ നഗരത്തിൽ സ്ഥിതിചെയ്യുന്ന പ്രസിദ്ധമായ ഒരു ഹൈന്ദവദേവാലയമാണ് മട്ടന്നൂർ മഹാദേവക്ഷേത്രം.
ദക്ഷിണാമൂർത്തീഭാവത്തിലുള്ള ശിവനാണ് പ്രധാന പ്രതിഷ്ഠ.
കൂടാതെ ഉപദേവതകളായി മഹാവിഷ്ണു , ഗണപതി , അയ്യപ്പൻ , ഭൂതത്താൻ , നാഗദൈവങ്ങൾ എന്നിവരും ക്ഷേത്രത്തിൽ കുടികൊള്ളുന്നു.
തലശ്ശേരിയിൽ നിന്ന് ഇരിട്ടിയിലേയ്ക്കുള്ള വഴിയിൽ ഏകദേശം 28 കിലോമീറ്റർ വടക്കുകിഴക്കുമാറിയും കണ്ണൂരിൽ നിന്ന് ഏകദേശം 25 കിലോമീറ്റർ കിഴക്കുമാറിയുമാണ് ക്ഷേത്രം സ്ഥിതിചെയ്യുന്നത്.
പ്രശസ്ത വാദ്യകുലപതി മട്ടന്നൂർ ശങ്കരൻ‌കുട്ടി മാരാരുടെ കുടുംബവീട് ഈ ക്ഷേത്രത്തിനടുത്തായിരുന്നു.
അദ്ദേഹത്തിന്റെ കുടുംബക്കാരാണ് ഈ ക്ഷേത്രത്തിൽ അടിയന്തിരക്കാരായി പ്രവർത്തിച്ചിരുന്നത്.
മട്ടന്നൂർ മഹാദേവക്ഷേത്രം
മട്ടന്നൂർ ശങ്കരൻ‌കുട്ടി ഇംഗ്ലീഷ് വിലാസം https://ml.wikipedia.org/wiki/Mattannoor_Sankarankutty മട്ടന്നൂർ ശങ്കരൻ‌കുട്ടി മാരാർ, 2010ലെ തൃശ്ശൂർപൂരത്തിൽ നിന്ന് ഒരു ചിത്രം.
കേരളത്തിലെ പ്രശസ്തനായ വാദ്യകലാകാരനാണ് മട്ടന്നൂർ ശങ്കരൻകുട്ടി .
തായമ്പകയിലൂടെയാണ് ഇദ്ദേഹത്തിന് കൂടുതൽ പ്രശസ്തിയെങ്കിലും ഇതിനു പുറമേ മറ്റു ചെണ്ടമേളങ്ങളിലും പഞ്ചവാദ്യത്തിലും അതീവനിപുണനാണ്.
വാദ്യകലയിലെ മികവിന്റെ അംഗീകാരമായി 2009 -ൽ ഭാരതസർക്കാറിന്റെ പത്മശ്രീ പുരസ്കാരം ലഭിച്ചു.
ഇതിനുപുറമേ കേരള സംഗീതനാടക അക്കാദമി , കേരള കലാമണ്ഡലം , കേന്ദ്ര സംഗീത നാടക അക്കാദമി എന്നിവയുടേയും പുരസ്കാരങ്ങൾ മട്ടന്നൂർ ശങ്കരൻകുട്ടിക്ക് ലഭിച്ചിട്ടുണ്ട്.
കേരളത്തിലെ വാദ്യമേളക്കാരുടെ ഉന്നതസ്ഥാനമായി കണക്കാക്കുന്ന തൃശ്ശൂർ പൂരത്തിൽ , എട്ടുവർഷം തിരുവമ്പാടി വിഭാഗത്തിന്റെ മേളപ്രമാണക്കാരനായിരുന്നു.
നിലവിൽ കേരള സംഗീത നാടക അക്കാദമി ചെയർമാനാണ്.
1954 ഓഗസ്റ്റ് 25-ന് ചിങ്ങമാസത്തിലെ പുണർതം നക്ഷത്രത്തിൽ കണ്ണൂർ ജില്ലയിലെ മട്ടന്നൂരിലാണ് ശങ്കരൻകുട്ടി ജനിച്ചത്.
വാദ്യകലാകാരനും മട്ടന്നൂർ സഹകരണ ബാങ്ക് ഉദ്യോഗസ്ഥനുമായിരുന്ന കുഞ്ഞികൃഷ്ണമാരാരും കാർത്ത്യായനി മാരസ്യാരുമായിരുന്നു മാതാപിതാക്കൾ.
കുഞ്ഞികൃഷ്ണമാരാരുടെയും കാർത്ത്യായനി മാരസ്യാരുടെയും ആറുമക്കളിൽ മൂന്നാമനും ആണ്മക്കളിൽ മൂത്തവനുമാണ് അദ്ദേഹം.
അദ്ദേഹത്തിന്റെ പൂർവികന്മാർ മട്ടന്നൂർ ക്ഷേത്രത്തിലെ ചെണ്ടക്കാരായിരുന്നു.
സോപാനസംഗീതത്തിന്റെയും ക്ഷേത്രാരാധനകളുടെയും അന്തരീക്ഷത്തിലാണ് മട്ടന്നൂർ ശങ്കരൻ കുട്ടി വളർന്നത്.
വീട്ടിൽ നിന്നു തന്നെ അദ്ദേഹം ബാല്യത്തിലേ ചെണ്ടയും ഇടയ്ക്കയും അഭ്യസിച്ചു.
പിന്നീട് പേരൂർ ഗാന്ധി സേവാ സദനത്തിൽ നിന്ന് അദ്ദേഹം കഥകളി ചെണ്ടയിൽ പാഠങ്ങൾ അഭ്യസിച്ചു.
ഈ വിദ്യാലയത്തിലെ ഗുരുക്കളായിരുന്ന പല്ലശ്ശന ചന്ദ്ര മന്നടിയാരിൽ നിന്നും സദനം വാസുവിൽ നിന്നുമായിരുന്നു അദ്ദേഹം തായമ്പകയും കഥകളി ചെണ്ടയും പഠിച്ചത്.
തൃശ്ശൂർ തിരുവമ്പാടി ക്ഷേത്രത്തിലെ അടിയന്തരക്കാരനായിരുന്ന പട്ടരാത്ത് ശങ്കരമാരാരിൽ നിന്നും അദ്ദേഹം ഇടക്കയും അഭ്യസിച്ചു.
സദനത്തിൽ നിന്ന് കഥകളി ചെണ്ടയിൽ ഡിസ്റ്റിംഗ്ഷനോടെ പഠനം പൂർത്തിയാക്കുമ്പോൾ അദ്ദേഹം തായമ്പക , കഥകളി ചെണ്ട, എന്നിവയ്ക്കു പുറമേ സോപാന സംഗീതം , പാണി എന്നിവയിലും നിപുണനായി മാറിയിരുന്നു .
മോഹൻലാലിനെ നായകനാക്കി ഷാജി എൻ. കരുൺ സംവിധാനം ചെയ്ത വാനപ്രസ്ഥം (ചലച്ചിത്രം) എന്ന മലയാളം ചലച്ചിത്രത്തിൽ അഭിനയിക്കുകയുണ്ടായി
വെള്ളിനേഴി ഗവ.
ഹൈസ്ക്കൂളിൽ കഥകളി വിഭാഗം ചെണ്ട അദ്ധ്യാപകനായും ഇദ്ദേഹം ജോലി ചെയ്തിരുന്നു.
ജോലിയിൽ നിന്ന് വിരമിച്ച ശേഷവും വെള്ളിനേഴിയിൽ തന്നെയാണ് താമസിച്ചുവരുന്നത്.
മലപ്പുറം ജില്ലയിലെ താനൂർ വടക്കേ മാരാത്ത് കുടുംബാംഗമായ ഭാരതിയാണ് ശങ്കരൻകുട്ടിയുടെ ഭാര്യ.
1977-ലായിരുന്നു ഇവരുടെ വിവാഹം.
ഇവർക്ക് ശ്രീകാന്ത്, ശ്രീരാജ് എന്നീ രണ്ട് ആണ്മക്കളും ശരണ്യ എന്നൊരു മകളുമുണ്ട്.
മൂന്ന് മക്കളും വിവാഹിതരാണ്.
ശ്രീകാന്തും ശ്രീരാജും പ്രസിദ്ധരായ ചെണ്ട കലാകാരന്മാർ കൂടിയാണ്.
അച്ഛനും മക്കളും ചേർന്നുള്ള ട്രിപ്പിൾ തായമ്പകകൾ ശ്രദ്ധേയമാണ്.
തായമ്പകക്കാരൻ
ഒരു തായമ്പക വാദ്യക്കാരനായി ഉള്ള ശങ്കരൻ കുട്ടിയുടെ തുടക്കം കഷ്ടപ്പാടുകൾ നിറഞ്ഞതായിരുന്നു.
ആലിപ്പറമ്പിൽ ശിവരാമപ്പൊതുവാൾ , പല്ലാവൂർ അപ്പുമാരാർ എന്നീ ഇരട്ടത്തായമ്പകക്കാരുടെ പങ്കാളിയായതോടെ കേരളത്തിലെ സാംസ്കാരികലോകം ശങ്കരൻകുട്ടിയെ ശ്രദ്ധിച്ചു തുടങ്ങി.
യുവാവായിരിക്കെത്തന്നെ ഏറ്റവും കഴിവുറ്റ തായമ്പകക്കാരനായി പേരെടുത്തു.
താളസ്ഥിതി, സാധകം, ശബ്ദഭംഗി, കാലപ്രമാണം, ഭാവം, സംഗീതം എന്നിങ്ങനെ വാദ്യകലാകാരന് വേണ്ട സിദ്ധികൾ മട്ടന്നൂരിൽ സജ്ജമാണ്.
പഴമ നിലനിർത്തിക്കൊണ്ടുതന്നെ ട്രിപ്പിൾ തായമ്പകയിൽ സ്വന്തമായി ശൈലിയുണ്ടാക്കി.
പഞ്ചാരി, പഞ്ചവാദ്യം, വാദ്യമഞ്ജരി, ശ്രുതി മേളം എന്നീ പരീക്ഷണ സമ്പ്രദായങ്ങൾക്ക് നേതൃത്വം നല്കി.
പാണ്ടിമേളവും പഞ്ചാരിയും കഥകളിമേളവും പ്രയോഗിച്ചു ഫലിപ്പിക്കാനും നവീനാർത്ഥതലങ്ങൾ വിന്യസിപ്പിക്കാനും മട്ടന്നൂരിന് സാധിച്ചു.
പരീക്ഷണങ്ങൾ മട്ടന്നൂർ ശങ്കരൻ കുട്ടിയും മക്കളും അവതരിപ്പിച്ച ട്രിപ്പിൾ തായമ്പക
ഇന്ത്യയിലെമ്പാടും സഞ്ചരിച്ച് ചെണ്ടമേളങ്ങൾ നടത്തുകയും കിഴക്കിന്റെയും പടിഞ്ഞാറിന്റെയും വാദ്യസംഗീതങ്ങൾ കേൾക്കുകയും ചെയ്ത ശങ്കരൻകുട്ടി ചെണ്ടവായനയിൽ കാലാനുസൃതമായ മാറ്റങ്ങളും പരീക്ഷണങ്ങളും നടത്തുന്നതിൽ താല്പര്യം കാണിച്ചു.
ഫ്യുഷൻ മ്യൂസിക്കിൽ പങ്കെടുത്ത് പാശ്ചാത്യ-പൗരസ്ത്യവാദ്യങ്ങളുമായി ചെണ്ടവാദ്യത്തെ ഇണക്കി.
കേരളീയവാദ്യമായ ചെണ്ടക്ക് ആഗോളപ്രശസ്തി നേടിക്കൊടുത്ത ഇദ്ദേഹം നിരവധി വിദേശരാജ്യങ്ങൾ സന്ദർശിച്ചു.
മട്ടന്നൂരിന്റെ തായമ്പക ചെണ്ടയുടെ പാരമ്പര്യമായുള്ള മേളങ്ങളിൽ നിന്നും വ്യതിചലിച്ചവയായിരുന്നു.
ഇവ ഒരേ സമയം പ്രശംസയ്ക്കും വിമർശനത്തിനും വഴിവച്ചിട്ടുണ്ട്.
പരമ്പരാഗതമായ പഞ്ചവാദ്യത്തെ അടന്തതാളത്തിനു പകരം പഞ്ചാരിയിൽ ചിട്ടപ്പെടുത്തിയും മട്ടന്നൂർ പരീക്ഷണം നടത്തിയിട്ടുണ്ട്.
പഞ്ചാരി പഞ്ചവാദ്യം എന്നാണിതറിയപ്പെടുന്നത്.
പ്രശസ്ത മൃദംഗം വായനക്കാരനായ ഉമയാൾപുരം ശിവരാമനുമൊത്ത് പലതവണ ജുഗൽബന്ദികളും മട്ടന്നൂർ ശങ്കരൻ കുട്ടി നടത്തിയിട്ടുണ്ട്.
ഇവ വളരെ ജനപ്രിയമാണ്.
തൃശൂർ പൂരത്തിൽ പത്മശ്രീ ബഹുമതി ലഭിച്ചതിനുശേഷം ആദ്യം നടന്ന ട്രിപ്പിൾ തായമ്പകയിൽനിന്ന് (കുട്ടങ്ങുളങ്ങര ക്ഷേത്രം,പൂങ്കുന്നം,ത്യശ്ശൂർ)
30 വർഷത്തോളം തൃശൂർ പൂരത്തിന്റെ മേളസംഘത്തിൽ മട്ടന്നൂർ ശങ്കരൻകുട്ടി പങ്കാളിയായിരുന്നിട്ടുണ്ട്.
2003 മുതൽ തിരുവമ്പാടി വിഭാത്തിന്റെ പ്രമാണക്കാരനായിരുന്നു.
എട്ടു വർഷങ്ങൾക്കു ശേഷം 2011-ൽ പ്രമാണസ്ഥാനത്തുനിന്ന് ഒഴിഞ്ഞു.
ആ സ്ഥാനം കിഴക്കൂട്ട്‌ അനിയൻ മാരാർക്ക്‌ നൽകപ്പെട്ടു.
1999-ൽ പുറത്തിറങ്ങിയ വാനപ്രസ്ഥം എന്ന മലയാള ചലച്ചിത്രത്തിൽ ഇദേഹം ശ്രദ്ധേയമായ ഒരു വേഷം ചെയ്തിട്ടുണ്ട്.
രാമൻ എന്ന പക്കമേളക്കാരന്റെ വേഷം അദ്ദേഹം അവതരിപ്പിച്ചു.
അവലംബം Mattannoor Sankarankutty Marar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മട്ടാഞ്ചേരി നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Mattancherry_KLA
എറണാകുളം ജില്ലയിലെ ഒരു നിയമസഭാമണ്ഡലമായിരുന്നു മട്ടാഞ്ചേരി നിയമസഭാമണ്ഡലം
1957-ൽ രൂപീകൃതമായ മണ്ഡലം 2008-ലെ മണ്ഡലപുനർനിർണ്ണയത്തോടെ ഇല്ലാതായി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2006 വി.കെ. ഇബ്രാഹിം കുഞ്ഞ് മുസ്ലീം ലീഗ് , യു.ഡി.എഫ്. എം.സി. ജോസഫൈൻ സി.പി.എം. , എൽ.ഡി.എഫ്. 2001 വി.കെ. ഇബ്രാഹിം കുഞ്ഞ് മുസ്ലീം ലീഗ് , യു.ഡി.എഫ്. എം.എ. തോമസ് സ്വതന്ത്ര സ്ഥാനാർത്ഥി , എൽ.ഡി.എഫ്. 1996 എം.എ. തോമസ് സ്വതന്ത്ര സ്ഥാനാർത്ഥി , എൽ.ഡി.എഫ്. ടി.എ. അഹമ്മദ് കബീർ മുസ്ലീം ലീഗ് , യു.ഡി.എഫ്. 1991 എം.ജെ. സക്കറിയ മുസ്ലീം ലീഗ് , യു.ഡി.എഫ്. ജേർസൺ കളപ്പുരയ്ക്കൽ സ്വതന്ത്ര സ്ഥാനാർത്ഥി , എൽ.ഡി.എഫ്. 1987 എം.ജെ. സക്കറിയ മുസ്ലീം ലീഗ് , യു.ഡി.എഫ്. ടി.എം. മുഹമ്മദ് സി.പി.എം. , എൽ.ഡി.എഫ്. 1982 കെ.എം. ഹംസ മുസ്ലീം ലീഗ് എം.ജെ. സക്കറിയ ഐ.എം.എൽ. 1980 എം.ജെ. സക്കറിയ ഐ.എം.എൽ. എ.എസ്. അബ്ദുൾ റഹിമാൻ ജെ.എൻ.പി. 1977 കെ.ജെ. ഹെർഷൽ ബി.എൽ.ഡി. എ.എ. കൊച്ചുണ്ണി ഐ.എൻ.സി. 1970 കെ.ജെ. ഹെർഷൽ സ്വതന്ത്ര സ്ഥാനാർത്ഥി എം.പി. മുഹമ്മദ് ജാഫർ ഖാൻ മുസ്ലീം ലീഗ് 1967 എം.പി. മുഹമ്മദ് ജാഫർ ഖാൻ മുസ്ലീം ലീഗ് പി.ടി. ജേക്കബ് ഐ.എൻ.സി. 1965 എം.പി. മുഹമ്മദ് ജാഫർ ഖാൻ സ്വതന്ത്ര സ്ഥാനാർത്ഥി കെ.കെ. വിശ്വനാഥൻ കോൺഗ്രസ് 1960 കെ.കെ. വിശ്വനാഥൻ കോൺഗ്രസ് രത്നം രംഗനാഥ് റായ് സ്വതന്ത്ര സ്ഥാനാർത്ഥി 1957 കെ.കെ. വിശ്വനാഥൻ കോൺഗ്രസ് ടി.എം. അബു സി.പി.ഐ. ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
മട്ടപോണി ഇംഗ്ലീഷ് വിലാസം https://ml.wikipedia.org/wiki/Mattaponi
മട്ടപോണി ( English: / ˌ m æ t ə p oʊ ˈ n aɪ / ) ഗോത്രം കോമൺവെൽത്ത് ഓഫ് വിർജീനിയയിൽ കോളോണിയൽ കാലഘട്ടംമുതൽക്കുതന്നെ സംവരണ പ്രദേശം ലഭിച്ച  രണ്ട് വിർജീനിയൻ ഇന്ത്യൻ ഗോത്രങ്ങളിലൊന്നാണ്.
ഇതിൽ വലിയ മട്ടപോണി ഇന്ത്യൻ വർഗ്ഗം വിർജീനിയയിൽ വെസ്റ്റ് പോയിന്റിനു സമീപം മട്ടപോണി നദിയുടെ അതിരുകൾക്കുടനീളമായി സ്ഥിതിചെയ്യുന്ന കിങ് വില്ല്യം കൗണ്ടിയിലെ സംവരണ പ്രദേശത്താണ് അധിവസിക്കുന്നത്.
പതിനാറാം നൂറ്റാണ്ടിൽ ചീഫ് പൗവാട്ടന്റെ പാരമ്പര്യത്തിന്റെ തുടർച്ചയായുള്ള ആറു ഗോത്രങ്ങളിലൊന്നായിരുന്നു ഇത്.
പോവറ്റാൻ ചീഫിനു കീഴിലെ മറ്റ് അംഗങ്ങളെപ്പോലെ ഒരു അൽ‌ഗോങ്കിയൻ ഭാഷയാണ് ഈ ഗോത്രത്തിലെ ജനങ്ങൾ സംസാരിച്ചിരുന്നത്.
1607 ൽ ഇംഗ്ലീഷുകാർ എത്തിച്ചേരുകയും ജയിംസ് ടൌണിൽ കുടിയേറുകയും ചെയ്ത കാലഘട്ടത്തിൽ പൗവാട്ടന്റെ പ്രബലമായ ഗോത്ര കൂട്ടായ്മയിൽ  30 ഓളം ഗോത്രങ്ങൾ ഉൾപ്പെട്ടിരുന്നതായി കണക്കാക്കപ്പെടുന്നു.
ഇതുകൂടാതെ, ഒരു മട്ടപോണി ബാന്റ് സംവരണ പ്രദേശത്തിന് പുറത്തായി, മട്ടപോണി നദിയുടെ ഉന്നതഭാഗത്തെ സംയോജിപ്പിക്കപ്പെടാത്ത ആഡംസ്ടൌൺ എന്നു പേരുള്ള കുഗ്രാമത്തിൽ കാലങ്ങളായി അധിവസിച്ചിരുന്നു.
ഇതൊരു ഇന്ത്യൻ പ്രദേശമായി പതിനേഴാം നൂറ്റാണ്ടിലെ രേഖകളിൽ തിരിച്ചറിയപ്പെട്ടിരുന്നു.
1921 ൽ ആഡംസ്ടൌണിലെ ഈ അപ്പർ മട്ടപോണി ഗോത്രവർഗം ഔദ്യോഗിക സമൂഹമായി സംഘടിപ്പിക്കപ്പെടുകയുണ്ടായി.
വെർജീനിയയിലെ കോമൺവെൽത്ത് ഓഫ് വിർജീനിയ ഒരു ഗോത്രമായി അംഗീകരിക്കപ്പെട്ട ഇവർക്ക് ഹാനോവർ കൗണ്ടിയിൽ 32 ഏക്കർ (130,000  m 2 ) പ്രദേശം കൈവശത്തിലുണ്ട്.
2018 ജനുവരി 12 ന് പാസാക്കിയ 2017 ലെ തോമസിന ഇ.
ജോർഡൻ ഇന്ത്യൻ ട്രൈബ്സ് ഓഫ് വിർജീനിയ ഫെഡറൽ റെക്കഗ്നിഷൻ ആക്ട് പ്രകാരം അപ്പർ മട്ടപോണി ഗോത്രത്തിന് ഫെഡറൽ പദവി നൽകപ്പെട്ടു.
ഫെഡറൽ അംഗീകാരം ലഭിച്ചിട്ടുള്ള പമൻസ്കി ഇന്ത്യക്കാരുടെ ഒരു ശാഖയായിട്ടാണ് മട്ടപോണി ഇന്ത്യക്കാരെ തരം തിരിച്ചിരിക്കുന്നത്.
മട്ടപോണി, പമൻസ്കി ഇന്ത്യൻ വർഗ്ഗങ്ങൾക്ക് സമാനമായ ഒരു സാംസ്കാരിക അടിത്തറയുണ്ട് എന്നതുപോലെതന്നെ ഒരേ ചരിത്രപരമായ രാഷ്ട്രീയ സംവിധാനത്തിൽ നിന്നാണ് അവർ എത്തിയത്.
അവലംബം ↑ Feest, Christian F. (1978).
"Virginia Algonquians."
In Northeast , ed.
Bruce G. Trigger.
15 of Handbook of North American Indians , ed.
William C. Sturtevant.
Washington, D.C.: Smithsonian Institution, pg.
268 ↑ "A Guide to Writing about Virginia Indians and Virginia Indian History" Archived 2012-02-24 at the Wayback Machine .
, Virginia Council on Indians, Commonwealth of Virginia, updated Aug 2009, accessed 16 Sep 2009 ↑ Wood, Karenne, ed.
, The Virginia Indian Heritage Trail , Charlottesville, VA: Virginia Foundation for the Humanities, 2007 Archived 2009-07-04 at the Wayback Machine .
↑ Egloff, Keith and Deborah Woodward.
First People: The Early Indians of Virginia.
Charlottesville: The University Press of Virginia, 1992.
↑ Rountree, Helen C. Pocahontas, Powhatan, Opechancanough: Three Indian Lives Changed by Jamestown.
Charlottesville: University of Virginia Press, 2005.
↑ Waugaman, Sandra F. and Danielle-Moretti-Langholtz, Ph.D. We're Still Here: Contemporary Virginia Indians Tell Their Stories.
Richmond, VA: Palari Publishing, 2006 (revised edition) ↑ Waugaman, Sandra F. and Danielle-Moretti-Langholtz, Ph.D. We're Still Here: Contemporary Virginia Indians Tell Their Stories.
Richmond, VA: Palari Publishing, 2006 (revised edition) ↑ Kimberlain, Joanne.
"We're Still Here", The Virginian-Pilot , June 7–9, 2009 ↑ ↑